Raisio 13.2.2020

**Kuulumisia Sanyn hallituksen kokouksesta 9.2.2020**

Kokous 1/20 Hämeenlinna. Paikalla olivat puheenjohtajan lisäksi kaikki varsinaiset jäsenet

Päivi Liippola pj; Mirva Hyötylä, Tarja Koikkalainen, Erkki Kurtti, Eine Laitinen siht., Kaija Lankinen, Anne Marsela-Kuvaja, Henna Pakarinen ja Siw Westerback. Taloudenhoitaja Irmeli Pihala oli mukana osan aikaa.

Ilmoitusasioita:

STEA on myöntänyt ’Hyvinvointia AN-arkeen’ - eli kurssi-, vertais-ja tiedotustoimintaamme avustuksen. Hankeavustusta sen sijaan ei myönnetty. Alkuvuonna on saatu näkyvyyttä vastailmestyneeseen Kliininen neuropsykologia-kirjaan sekä Terveysteknologia-lehteen saatujen AN-tekstien avulla. Ensimmäinen yhdistystoimijakoulutus toteutui 7.-8.2. ja sen jatkona 8.-9.2. pidettyyn arviointi- ja kehittämistyöpajaan osallistui 25 aktiivista vapaaehtoistoimijaa. Yhdistyksessä käynnistyy ’nuorten aikuisten’ ryhmä.

​Jäsenasiat:

Yhdistykseen hyväksyttiin seitsemän uutta jäsentä. Jäsenmäärä on nyt 459.

Talous:

STEA:n rahoitus mahdollistaa toiminnan jatkumisen edellisvuosien tapaan. Hallitus allekirjoitti tilinpäätöksen. Positiivinen tulos tasaantunee kuluvana vuonna, koska Pieni Ele-vaalikeräystä ei ole.

Kevätkokousasiat

Kevätkokous pidetään 21.3 klo 13 Helsingissä Tekniskan tiloissa ja kokousta edeltää lounastarjoilu ko 12-13. Kokouksessa esitetään tilinpäätös sekä toimintakertomus 2019. Puheenjohtajan tekemää toimintakertomusehdotusta vielä täsmennetään.

Toimintasuunnitelma 2020:

Kuluvan vuoden toimintasuunnitelmassa jäseniä toivottavasti kiinnostavat kurssit, joista ensimmäinen on toukokuussa Turussa, aluetapaamisten henkinen hyvinvointi- teema sekä vertaistapaaminen Varalan urheiluopistolla Tampereella. Harvinaisten sairauksien tapahtumiin 29.2. osallistutaan usealla paikkakunnalla.

Työryhmät: Vahvistettiin työryhmien jäsenet kuluvana vuonna. NF2-työryhmään nimitetään uutena oululainen Riitta Tohola ja viestintätyöryhmään Mari Vatanen. Uutena aluevastaavana Kaakkois-Suomessa aloittaa Sanna Hämäläinen ja nuorten aikuisten ryhmän vetäjinä Mari Vatanen ja Liisa Soultanis.

Kevätkokouskutsu ja jäsentiedote lähtevät viikolla 9.

Hallitus/ Päivi Liippola